Ńdɔ Gédéon mɔ́n Yoas, a ngátiman á bítá á é zēn yā bɛ́d á Hɛrɛs. 14Ńdɔ a ngábi ndómán mod yǎ Sukot, ǎ ngasílī nyé mīńsílí; ńdɔ a ngátil nyé móé míńkúkúmá ai mvindí bǒd yā Sukot, bod məwóm zamgbál ai zamgbál. 15Ńdɔ Gédéon a ngákə kwí ábə bǒd yā Sukot, nyé nâ: “Zɛvah bân Tsalmuna bá, amú ású dábán ńdɔ mǐ ngákpə́lə ma, nâ: “Yə Zɛvah bân Tsalmuna bə́ ńtɔa yǎ wā á mɔ́, nə́ bǐ və̄ é bod bóē báku sɔ́m ḿbāŋála ?” 16Ńdɔ a ngábi mvindí bǒd yā ńnam a nɔŋɔ́ fə biyoá yā áfan ai miǹsíníŋ, ǎ nganyab bǒd yā Sukot ai byá. 17Ńdɔ a ngábúg ńkǔm yā Penuel, a mǎn wé bǒd yā tísɔn.